רחל אדרי

שר החוץ הבריטי ג'יימס קלברלי בביקור בביתה של רחל אדרי]]
רחל אדרי (נולדה ב-15 בינואר 1959), המכונה "רחל מאופקים" ו"רחל עוגיות", היא אזרחית ישראלית אשר הוחזקה בביתה כבת ערובה על ידי מחבלים פלסטינים במהלך הטבח באופקים. התנהלותה השהתה את המחבלים עד שכוחות הביטחון חילצו אותה ואת בעלה. סיפור הגבורה שלה זכה לאהדה בישראל.
שר החוץ אלי כהן ומקבילו שר החוץ הבריטי ג'יימס קלברלי בביקור בביתה של אדרי]]
ציור של רחל אדרי על קיר מקלט ברחוב נתן קומוי 4, נווה שאנן, חיפה.

== ביוגרפיה ==
אדרי נולדה ב-1959 באופקים. אביה, נמטואל קורם, היה אלמן עם שבעה ילדים. אדרי נולדה מנישואיו השניים לחוה שאיתה נולדו לו עוד שבעה ילדים. היא גדלה במשפחה בת 14 ילדים, להורים יוצאי פרס ומרוקו. בגיל 12 החלה לעבוד בניקיון חדרי מדרגות ובכיתה י"א נשרה מלימודיה. בצבא שירתה כפקידה טכנית בטייסת 102 בבסיס חצרים.

אדרי עבדה 43 שנה בשקם בבסיס צאלים. ביוני 2023 קיבלה אות הצטיינות על שירותה ארוך השנים בטקס שנערך בבית הנשיא.

== אירוע השתלטות המחבלים ==
בסביבות 06:30 בבוקר שבת, 7 באוקטובר 2023, פתח ארגון הטרור חמאס במתקפת פתע על ישראל. בחסות ירי של אלפי רקטות לעבר דרום ומרכז ישראל, חדרו מאות מחבלים ליישובים ישראליים ולמתקנים צבאיים. במהלך החדירה לארץ הגיעו המחבלים לאופקים בסביבות 06:45 בבוקר והחלו לבצע פיגועים.

במהלך פריצתן של חוליות המחבלים לאופקים ובחסות ירי הטילים הבלתי פוסק בשעה 09:06 בבוקר השתלטו חמישה מחבלים על בית משפחת אדרי שבו שהו באותו הזמן רחל ובעלה דוד, ולקחו אותם כבני ערובה במסגרת פיגוע מיקוח. למחבלים היה נשק רב, כולל רימונים, רובי סער AK-47 וטיל לאו. בכוח המשטרה שהגיע למקום על מנת לחלץ את הזוג אדרי היה גם בנם, פקד אביתר אדרי, שתדרך את הלוחמים על מבנה הבית. על הלוחמים פיקד סגן ניצב ארקדי שוסטר.<ref>קלמן ליברמן, 14/2/24, ראיון מורחב עם ארקדי שוסטר</ref>

המחבלים היו בבית 17 שעות, ובמהלכן הגישה להם רחל קפה, עוגיות,<ref>ובכך קיבלה את הכינוי רחל עוגיות</ref> ארוחת צהריים ואננס משימורים ושוחחה עימם. היא הלכה לשירותים מספר פעמים, על מנת שהשוטרים יוכלו להבחין בה, כאשר בכל פעם אחד המחבלים היה מלווה אותה. בנוסף, היא חבשה את אחד המחבלים כשהיה פצוע. היא סימנה לבנה קצין המשטרה ולשוטרים במשא ומתן על הכנת קפה למחבלים (לשאלה כמה להכין שהמחבלים לא ענו עליה) כמה מחבלים יש בביתה (5) על אצבעות ידה שהניחה על פניה כאילו במקרה, בעוד המחבל אוחז ברימון לא נצור צמוד לראשה.

לאחר מעורבות צוות המשא ומתן המשטרתי בשעה שתיים בלילה פרצו לוחמי הימ"מ אל הבית, חיסלו את המחבלים וחילצו את בני הזוג.<ref name=":2" /> בנם של בני הזוג, פקד אביתר אדרי, נאלץ להמתין מחוץ לבית בעת פריצת החילוץ, כדי שהפעולה לא תיפגע בגלל מעורבותו הרגשית.

== לאחר האירוע ==
מיד לאחר האירוע התראיינה אדרי לערוצי החדשות. סיפור הגבורה שלה הפך אותה לכוכבת ברשת.<ref name=":1" /> אנשים ציירו את דמותה של אדרי על קירות מרכזיים, יצרו משחק מחשב בהשראתה, וניצול מהטבח קעקע את דמותה על רגלו. בעקבות סיפורה, זכתה אדרי לסדרה קומית באינטרנט בשם "כוח רחל", המציגה אותה כגיבורת על שמדי פרק הורגת מחבלים באמצעות אוכל.<ref></ref> מספר כתבות פורסמו באינטרנט המסקרות את העוגיות שהצילו את חייה של רחל. ב-25 באוקטובר 2023 גילם יניב ביטון את דמותה של רחל אדרי במערכון של ארץ נהדרת בפרק מיוחד.

שר החוץ הבריטי ג'יימס קלברלי ביקר בביתה של אדרי. במהלך ביקור נשיא ארצות הברית ג'ו ביידן בישראל, רחל אדרי נפגשה איתו.

לאחר פרסום האירוע השתתפה בסרטון של חב"ד בו קראה לנשות ישראל לקבל על עצמן הדלקת נרות שבת.

ביולי 2024 החלו צילומי הסרט התיעודי "רחל, 20 שעות באופקים" מטעם תאגיד כאן, הכוללים שחזורים בהם מירב גרובר משחקת בתפקיד רחל ואלברט אילוז משחק בתפקיד בעלה דוד.

== חיים אישיים ==
ב-1982 נישאה לדוד אדרי, נהג משאית ומנופאי. ב-26 בפברואר 2024, בעלה דוד הלך לעולמו. על פי דברי רחל, דוד מת מהצער והדיכאון שנגרמו לו באירוע בשביעי באוקטובר בו היה מאויים שעות כשנשק מכוון לראשו והמחבלים מבטיחים לו מוות באותו לילה: "הם רצחו את בעלי, הם שמו לו אקדח כל הזמן על הראש, ומהצער ומהדיכאון הוא הלך לי."

אדרי היא אם לשלושה (שני בניה שוטרים), והיא סבתא לשלושה נכדים. 

== ראו גם ==
* קרב אופקים
* מתקפת הפתע על ישראל (2023)

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:אופקים: אישים
קטגוריה:הטבח באופקים
קטגוריה:מלחמת חרבות ברזל בתרבות
קטגוריה:נשים במלחמת חרבות ברזל
קטגוריה:מקבלי אות הנשיא להתנדבות
קטגוריה:בני ערובה וחטופים במתקפת הפתע על ישראל
קטגוריה:ישראליות שנולדו ב-1959
קטגוריה:ישראלים שנולדו ב-1959